**ОБЩИНСКА ИЗБИРАТЕЛНА КОМИСИЯ – КОСТЕНЕЦ**

**МИ – 29. 10. 2023 г.**

**ПРОТОКОЛ**

**№ 9**

**18. 10. 2023**

Днес, **18.10. 2023** г. от 17:00 ч. се проведе заседание на Общинска избирателна комисия – Костенец, на което **присъстваха**:

**Председател:**

Мая Василева

**Зам. Председатели:**

Юлиян Одажиян

Зорница Цветкова

Деница Дишова

Капка Кацарова

**Членове:**

Сашка Хаджийска

Борис Петков

Вера Николова

Красимир Донов

Снежана Стайкова

**Отсъства**: Радка Кайтазова - секретар на ОИК

Заседанието се ръководи от Мая Василева – председател на комисията, който след като констатира, че е на лице необходимия кворум за провеждане на заседанието по чл. 85, ал.3 от Изборния кодекс, докладва следния **дневен ред:**

1. Промяна в състава на СИК в община Костенец за произвеждане на изборите за общински съветници и кметове на 29 октомври 2023 г.
2. Постановление за отказ да се образува досъдебно производство на Районна прокуратура – Самоков, ТО - Ихтиман, ведно с копия на материалите по преписката, за разглеждане от ОИК – Костенец по компетентност.

Дневният ред беше подложен на гласуване:

**Председател:**

Мая Василева - ЗА

**Зам. председатели:**

Юлиян Одажиян - ЗА

Зорница Цветкова - ЗА

Деница Дишова - ЗА

Капка Кацарова - ЗА

**Членове:**

Сашка Хаджийска - ЗА

Борис Петков - ЗА

Вера Николова - ЗА

Красимир Донов - ЗА

Снежана Стайкова - ЗА

Дневният ред бе приет с единодушие от присъстващите членове.

1. **По първа точка от дневния ред:**  Промяна в състава на СИК в община Костенец за произвеждане на изборите за общински съветници и кметове на 29 октомври 2023 г.

Проектът на Решение № 57-МИ/18. 10. 2023 г., след проведеното обсъждане беше подложен на гласуване:

**Председател:**

Мая Василева - ЗА

**Зам. председатели:**

Юлиян Одажиян - ЗА

Зорница Цветкова - ЗА

Деница Дишова - ЗА

Капка Кацарова - ЗА

**Членове:**

Сашка Хаджийска - ЗА

Борис Петков - ЗА

Вера Николова - ЗА

Красимир Донов - ЗА

Снежана Стайкова - ЗА

Решението е прието с единодушие от присъстващите на заседанието и трябва да бъде публикувано по съответния ред със съдържание:

РЕШЕНИЕ  
№ 57-МИ  
Костенец, 18. 10. 2023 г.

ОТНОСНО: Промяна в състава на СИК в община Костенец за произвеждане на изборите за общински съветници и кметове на 29 октомври 2023 г.

В Общинска избирателна комисия – Костенец, е постъпило писмо от Изпълняващия длъжността Кмет на община Костенец – Маргарита Минчева за промяна в СИК. Към писмото е приложено предложение с вх. № 24-04-76/16.10.2023 г. от Марияна Козлова – упълномощен представител на Коалиция „Продължаваме промяната – Демократична България“.

Предвид гореизложеното и на основание чл. 87, ал. 1, т. 5 от Изборния кодекс и Решение № 2378-МИ от 12.09.2023 г. на ЦИК, Общинска избирателна комисия – Костенец

**РЕШИ:**

1. ДОПУСКА промяна в поименния състав на СИК на територията на община Костенец, както следва:

|  |  |  |  |
| --- | --- | --- | --- |
| Секция **№** | **Име, презиме и фамилия** | **Длъжност в СИК** | **ЕГН** |
| 232500001 | Наташка Витанова Генова | Член | \*\*\*\*\*\*\*\*\*\* |
| 232500011 | Невена Станоева Камберова | Член | \*\*\*\*\*\*\*\*\*\* |

1. ОСВОБОЖДАВА:

|  |  |  |  |
| --- | --- | --- | --- |
| Секция **№** | **Име, презиме и фамилия** | **Длъжност в СИК** | **ЕГН** |
| 232500001 | Невена Станоева Камберова | Член | \*\*\*\*\*\*\*\*\* |
| 232500011 | Наташка Витанова Генова | Член | \*\*\*\*\*\*\*\*\* |

1. Анулира издадените удостоверение на освободените членове и издава удостоверение на новоназначените членове на СИК.

Решението може да се оспорва пред Централната избирателна комисия в тридневен срок от обявяването му.

Решението се обявява на информационното табло и се публикува на интернет страницата на Общинска избирателна комисия – Костенец.

1. **По втора точка от дневния ред:** Председателят докладва проект за решение относно постъпил сигнал за отказ от демонтиране на поставени в нарушение на чл. 183, ал. 3 от ИК, агитационни материали в имоти общинска и частна собственост, за които не са подадени заявления за поставянето им до Кмета на община Костенец.

Проектът на Решение № 58-МИ/18. 10. 2023 г., след проведеното обсъждане беше подложен на гласуване:

**Председател:**

Мая Василева - ЗА

**Зам. председатели:**

Юлиян Одажиян - ЗА

Зорница Цветкова - ЗА

Деница Дишова - ЗА

Капка Кацарова - ЗА

**Членове:**

Сашка Хаджийска - ЗА

Борис Петков - ЗА

Вера Николова - ЗА

Красимир Донов - ЗА

Снежана Стайкова - ЗА

Решението е прието с единодушие от присъстващите на заседанието и трябва да бъде публикувано по съответния ред със съдържание:

РЕШЕНИЕ  
№ 58-МИ  
Костенец, 18. 10. 2023 г.

ОТНОСНО: Постановление за отказ да се образува досъдебно производство на Районна прокуратура – Самоков, ТО - Ихтиман, ведно с копия на материалите по преписката, за разглеждане от ОИК – Костенец по компетентност.

В Общинска избирателна комисия - Костенец е постъпило Постановление за отказ да се образува досъдебно производство с  ввх. № 2/16.10.2023 г.  на ОИК- Костенец и по прокурорска преписка с изх. № 1894/2023г. по описа на РП-Самоков с ТО - Ихтиман, ведно с копия на материалите по преписка № 118400-3441/2023г. по описа на РУ-Костенец, изпратена от РП-Самоков с ТО-Ихтиман до ОИК-Костенец за разглеждане по компетентност.

Преписката е образувана по повод получено в РУ-Костенец копие на писмо, адресирано до коалиция „ПП-ДБ“ от Маргарита Минчева – И.Д. Кмет на община Костенец, за това, че комисия към общината е извършила проверка за спазване изискванията за поставяне на агитационни материали и е установила, че има поставени такива на ул. „Цариградско шосе“ и ул. „Ал. Стамболийски“ в гр. Костенец, в имоти общинска собственост, за които не са били подадени заявления в общината. В писмото до споменатата коалиция г-жа Минчева е поставила срок за доброволно демонтиране на агитационните материали.

Във връзка със сигнала е извършена проверка от служители на РУ – Костенец, които са установили, че на посочените улици са поставени два броя билборда на коалиция „ПП-ДБ“. Установено било, че единият се намирал в частен имот – на кръстовището на ул. „Цариградско шосе“ и ул. „Ал, Стамболийски“, собственост на Йорданка Крумова Иванова. Другият агитационен материал се намирал на метална конструкция на тротоара на ул. „Цариградско шосе“ до входа на пожарната служба, в имот, представляващ общинска собственост.

Видно от приложените документи, в хода на проверката е снето писмено сведение от г-жа Й.Иванова, в което същата е заявила, че имотът на кръстовището, образувано от ул. „Цариградско шосе“ и ул. „Ал. Стамболийски“ е нейна собственост, както и че лично е дала съгласието си там да е поставен билборд на една от партиите, участващи в местните избори.

След анализиране материалите по преписката, г-жа Десислава Христова – прокурор на Районна прокуратура – Самоков с ТО – Ихтиман, счита, че не са събрани достатъчно данни за извършено престъпление от общ характер, поради което следва да бъде постановен отказ да се образува досъдебно производство и да бъде прекратена прокурорска преписка № 1894/ 2023 г. Цялата преписка е изпратена на ОИК – Костенец за разглеждане по компетентност.

След като се запозна с горепосоченото постановление и приложените към него документи, ОИК Костенец намира следното:

Съгласно разпоредбата на чл. 87, ал. 1, т. 22 ИК и Решение № 2469-МИ/19.09.2023 г. на Централна избирателна комисия, Общинската избирателна комисия разглежда всички жалби и сигнали за нарушения на изборния процес в съответствие с правомощията си. На основание чл. 183, ал. 3 агитационните материали се поставят на определени от кмета места, а на сгради, огради и витрини - с разрешение на собственика или управителя на имота. Със Заповед №РД-04-626/27.09.2023 г. Маргарита Минчева – И.Д. кмет на община Костенец, е определила местата за поставяне на плакати и други агитационни материали по време на предизборната кампания от партии, коалиции и инициативни комитети, а именно:

* Под жп моста – гр. Костенец, до Зеленчуковия пазар;

На база горенаписаното следва, че по отношение поставения билборд на коалиция „ПП-ДБ“ в имот – частна собственост (кръстовището на ул. „Цариградско шосе“ и ул. „Ал. Стамболийски“), не е налице нарушение на чл. 183, ал. 3 от ИК, доколкото този имот не представлява общинска собственост и е дадено изрично съгласие на собственика за поставянето на въпросния агитационен материал,

По отношение на другия агитационен материал, поставен на метална конструкция на тротоара на ул. „Цариградско шосе“ до входа на пожарната служба, следва да се подкрепи заключението на РУ – Костенец, съгласно което билбордът е поставен върху имот – общинска собственост. Въпросният имот не е посочен в Заповед №РД-04-626/27.09.2023г. като място за поставяне на плакати и други агитационни материали по време на предизиборната кампания от партии, коалиции и инициативни комитети.

При така изяснената фактическа обстановка и на основание чл. 87, ал. 1, т. 22, чл. 183, ал. 3 от Изборния кодекс, т. 22 от Решение № 2469-МИ на ЦИК, Общинска избирателна комисия Костенец,

**РЕШИ:**

**УСТАНОВЯВА нарушение на чл. 183, ал. 3 от ИК по отношение на поставен агитационен материал на метална конструкция на тротоара на ул. „Цариградско шосе“ до входа на пожарната служба - място, извън изрично посочените със заповед на кмета на община Костенец**

**УКАЗВА** на кмета на община Костенец да премахне агитационните материали от нерегламентираното място

**ПРЕПИС**от решението да се изпрати на кмета на община Костенец за сведение и изпълнение..

**РЕШЕНИЕТО** на ОИК – Костенец подлежи на оспорване пред ЦИК по реда на чл. 88 ИК, в 3-дневен срок от публикуването му.

Поради изчерпване на дневния ред заседанието бе закрито.

**МАЯ ВАСИЛЕВА**

*Председател на Общинска избирателна комисия Костенец*

**ЮЛИЯН ОДАЖИЯН**

*Зам. председател*  *на Общинска избирателна комисия Костенец*